Kallioniemi

Kallioniemi on kirjailija Kalle Päätalon lapsuudenkoti Taivalkosken Jokijärvellä. Hän asui siellä vuosina 1922–1939.

Päätalo syntyi vuonna 1919 Jokijärven Mäkelässä meijerikamariin, jonka hänen isänsä Herman Päätalo purki ja uitti hirret Kallioniemeen kesällä 1922. Yhdeksän vuotta myöhemmin 1931 pirtin yhteyteen rakennettiin laajennusosa, uusi pirtti.Kallioniemi Taivalkosken kunnan sivuilla 

Herman Päätalo asui Kallioniemessä kuolemaansa saakka, Kalle Päätalon äiti Riitu vuoteen 1970 saakka. Sen jälkeen Kallioniemi oli Kallen ja hänen sisarustensa kesäpaikkana, kunnes vuonna 1986 Taivalkosken kunta osti rakennuksen tontteineen.

Kallioniemi-Säätiö hankki paikan itselleen 1990, minkä jälkeen se on toiminut kotimuseona sekä muun muassa Päätalo-päivien tapahtumapaikkana. Kallioniemi on ollut myös Päätalo-elokuvien kuvauspaikkana.

Kalle Päätalo on kuvannut Kallioniemen rakennusvaiheita sekä elämää talossa hyvin tarkasti Iijoki-sarjassaan.

Lähteet

Luokka:Suomen kotimuseot
Luokka:Taivalkosken rakennukset ja rakennelmat
Luokka:Kalle Päätalo